নাম-ঠিকানা মিল থাকায় বিনা অপরাধে পুলিশের ভূলে ছয়দিন ধরে জেলে রফিকুল | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
নাম-ঠিকানা মিল থাকায় বিনা অপরাধে পুলিশের ভূলে ছয়দিন ধরে জেলে রফিকুল
0
আইন আদালত, টাঙ্গাইল, শীর্ষ সংবাদ, সখীপুর, সদর, সর্বশেষ ৫০
মে 20, 2017
অ+ অ-
ইমেইল প্রিন্ট
শেয়ার করুন
স্টাফ রিপোর্টার ॥
নিজের আর গ্রাম এই দুইটির নামে মিল থাকায় বিনা দোষে মারপিটের মামলায় ৬ দিন ধরে আজ শনিবার (২০ মে) পর্যন্ত জেলহাজতে রয়েছেন টাঙ্গাইলের সখীপুর উপজেলার চতলবাইদ (ভূইঁয়াপাড়া) গ্রামের দিনমজুর রফিকুল ইসলাম।
গত রোববার (১৪ মে) সখীপুর থানা পুলিশ তাকে গ্রেফতার করে। মৃত ঠান্ডু মিয়ার ছেলে রফিকুল ইসলাম (৪৪) এর আগে গত ২০১৫ সালের (১৪ মে) একই মামলায় তাকে আটক করে সখীপুর থানা পুলিশ। পরে সে সময় তাকে আদালতে নেয়া হলে আদালত তাকে কারাগারে পাঠায়। পরে মামলার বাদী সায়েজ উদ্দিনের সহায়তায় রফিকুল গত ২০১৫ সালের (১৬ মে) কারাভোগের পর মুক্তিলাভ করে।
জানা যায়, সখীপুর উপজেলার চতলবাইদ (ভূইঁয়াপাড়া) গ্রামের দিনমজুর রফিকুল ইসলামের। তার বাবা মৃত ঠান্ডু মিয়া। শুধু গ্রাম ও নামের মিল দেখে গত চলতি বছরের গত রোববার (১৪ মে) পুলিশ তাঁকে গ্রেফতার করে এবং সোমবার (১৫ মে) টাঙ্গাইল আদালতে পাঠায়। আদালত জামিন না মঞ্জুর করে রফিকুলকে কারাগারে পাঠানোর নির্দেশ দেন। রফিকুল কারগারে থাকায় চার সন্তান নিয়ে তাঁর স্ত্রী নাজমা বেগম অনাহারে-অর্ধাহারে দিন কাটাচ্ছেন।
মামলার বাদী উপজেলার গজারিয়া গ্রামের সায়েজ উদ্দিন টিনিউজকে বলেন, বিগত ২০১৩ সালের ২০ সেপ্টেম্বর ক্যারাম খেলা নিয়ে উপজেলার চতলবাইদ গ্রামের আবদুর রশিদের ছেলে রফিকুল ইসলাম (২৫) তাঁর ভাগনে খায়রুলের ওপর হামলা করেন। এ ঘটনায় পরের দিন তিনি বাদী হয়ে রফিকুল ও আরও একজনকে আসামি করে থানায় মামলা করেন।
বিগত ২০১৫ সালের (১৪ মে) পুলিশ যে রফিকুলকে গ্রেফতার করে তার বাবার নাম ঠান্ডু মিয়া। কিন্তু পুলিশ যাকে গ্রেফতার করেছে মূলত এই রফিকুল প্রকৃত আসামি ছিল না। পরে সে ছাড়া পায়। এবারও একই মামলায় পুলিশ তাকে গ্রেফতার করে। একই ঘটনায় নাম ও গ্রামের নাম মিল থাকায় আবারও রফিকুল কারাভোগ করছেন। বিষয়টি দুঃখজনক।
মামলার বাদী সায়েজ উদ্দিন টিনিউজকে আরও বলেন, মামলার প্রকৃত আসামি রফিকুল হলেও বাবার নাম আবদুর রশিদ, বাড়ি চতলবাইদের ভাতকুড়া চালায়, বয়স ২৫ বছর। দোষী ব্যক্তি সাজা পেলে খুশি হতাম। নির্দোষ রফিকুলকে বাঁচাতে আমি সেবার স্বাক্ষী দিয়ে জেল থেকে ছাড়িয়ে এনেছিলাম। প্রয়োজনে এবারও তাকে আদালতে সাক্ষী দিয়ে তাকে ছাড়িয়ে আনবো। তিনি টিনিউজকে আরও বলেন, পুলিশ প্রকৃত আসামীকে গ্রেফতার করুক আমি এটি চাই। বিনা দোষে কেউ কারাভোগ করুক এটি আমি চাই না।
এ বিষয়ে সখীপুর থানার ভারপ্রাপ্ত কর্মকর্তা (ওসি) মাকছুদুল আলম টিনিউজকে বলেন, নাম-ঠিকানা মিল থাকায় তাকে গ্রেফতার করা হয়েছে। ভুল হয়েছে কিনা বিষয়টি খতিয়ে দেখা হচ্ছে। মামলার বাদীকে থানায় ডাকা হয়েছে।
এ বিষয়ে বাংলাদেশ মানবাধিকার বাস্তবায়ন সংস্থার সাধারণ সম্পাদক এডভোকেট আতাউর রহমান আজাদ টিনিউজকে বলেন, বিষয়টি আমি পত্রিকার মাধ্যমে জেনেছি। বিষয়টি খুবই উদ্বেগজনক। এটি মানবাধিকার লঙ্খনজনিত ঘটনা। এ ঘটনার সুষ্ঠু তদন্ত প্রয়োজন এবং এর সাথে যদি পুলিশের কোন গাফিলতি থাকে, সে বিষয়ে তদন্ত পূর্বক ব্যবস্থা গ্রহণ করা প্রয়োজন।
এ বিষয়ে মানবাধিকার বাস্তবায়ন সংস্থার আইনজীবী রফিকুল ইসলাম আইনী সহায়তা প্রদান করবে বলে তিনি টিনিউজকে জানান।
শেয়ার করুন
Comments
comments
Tagged with
নাম-ঠিকানা মিল থাকায় বিনা অপরাধে পুলিশের ভূলে ছয়দিন ধরে জেলে রফিকুল
Like to share?
Newer Postদৈনিক সংবাদ পত্রিকায় প্রকাশিত রিপোর্ট
Older Postসখীপুরে ৭ দিন ধরে স্কুল ছাত্র আলাল নিখোঁজ
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By S H O P N O
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
মধুপুরে রুপা ধর্ষন ও হত্যা মামলার তারিখ ২৫ অক্টোবর মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ ১ নভেম্বর